NEUVOSTON ASETUS (ETY, EURATOM, EHTY) N:o 3764/92,
annettu 21 päivänä joulukuuta 1992,
virkamiesten, joilla on asemapaikka yhteisön ulkopuolisessa maassa, palkkoihin sovellettavien korjauskertoimien muuttamisesta (1 päivästä tammikuuta 1991)
EUROOPAN YHTEISÖJEN NEUVOSTO, joka
ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen,
ottaa huomioon Euroopan yhteisöjen virkamiehiin sovellettavat henkilöstösäännöt ja muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 () ja muutettu viimeksi asetuksella (ETY, Euratom, EHTY) N:o 571/92 (), ja erityisesti niiden liitteessä N:o X olevan 13 artiklan ensimmäisen alakohdan,
ottaa huomioon komission ehdotuksen,
sekä katsoo, että
neuvosto on antaessaan asetuksen (ETY, Euratom, EHTY) N:o 572/92 () hyväksynyt uuden tilastotietojen keräysjärjestelmän, ja
olisi otettava huomioon kyseisen uuden järjestelmän mukaisesti ennen 1 päivää tammikuuta 1991 suoritettujen tutkimusten tulokset,
ON ANTANUT TÄMÄN ASETUKSEN:
1 artikla
Muutetaan asemamaan valuutassa maksettavaan palkkaan 1 päivästä tammikuuta 1991 alkaen sovellettavia korjauskertoimia liitteessä esitetyllä tavalla.
Näiden palkkojen maksamisessa sovellettavat vaihtokurssit vastaavat ensimmäisessä alakohdassa tarkoitettua päivämäärää edeltävän kuukauden osalta Euroopan yhteisöjen talousarviota toteutettaessa sovellettavia vaihtokursseja.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osin velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 1992.